laion/Wikipedia-Exotic huggingface dataset:
নুদিস্ক ফামিলেবুক

নুদিস্ক ফামিলেবুক (Nordisk familjebok) একটি সুয়েডীয় বিশ্বকোষ যা ১৮৭৬ থেকে ১৯৫৭ সালের মধ্যে প্রকাশিত হয়। এটি বর্তমানে লিঙ্কপিং বিশ্ববিদ্যালয়ের রিউনবার্গ প্রকল্পে ডিজিটার ফরম্যাটে পাওয়া যাচ্ছে। নুদিস্ক ফামিলেবুকের প্রথম সংস্করণ ১৮৭৬ থেকে ১৮৯৯ সাল পর্যন্ত ২০ খণ্ডে প্রকাশিত হয়। এই সংস্করণে নর্স পুরাণের দেবী ইদুনের ছবি থাকায় এটি "ইদুন সংস্করণ" নামে পরিচিত ছিল। এটি ২৫ বছর নিয়মিত প্রকাশিত হয় এবং প্রথম ১০টি সংস্করণের বিষয়বস্তুসমূহ পরবর্তী সংস্করণগুলোতে পাওয়া যায়নি। সুয়েডীয় ভাষার এই শব্দটির বাংলা প্রতিবর্ণীকরণে বাংলা ভাষায় সুয়েডীয় শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। "Nordisk familjebok"। রিউনবার্গ। ৩০ ডিসেম্বর ১৮৭৬। সংগ্রহের তারিখ ২৬ এপ্রিল ২০১৮।  "Alphabetic catalog by title"। রিউনবার্গ। সংগ্রহের তারিখ ২৬ এপ্রিল ২০১৮।  নরডিস্ক ফ্যামিলজেকব – রিউনবার্গ প্রকল্পের মাধ্যমে ৪৫,০০০ পৃষ্ঠার দুইটি সংস্করণই অনলাইনে পাওয়া যায়।
সালাহউদ্দিন লাভলু

সালাহউদ্দিন লাভলু (জন্ম: ১৯৬০ সালের ২৪ জানুয়ারী) একজন বাংলাদেশী অভিনেতা, চিত্রনাট্যকার এবং টেলিভিশন চলচ্চিত্র পরিচালক। তার উল্লেখযোগ্য কাজগুলোর মধ্যে ব্যস্ত ডাক্তার (২০০৪),গরুচোর (২০০৭),ঢোলের বাদ্য (২০০৮) এবং ওয়ারেন (২০০৯) এবং উল্লেখযোগ্য টেলিফিল্মগুলোর মধ্যে, রঙের মানুষ (২০০৪),ভবের হাট (২০০৭),ঘর কুটুম (২০০৮),আলতা সুন্দরী (২০০৯), সাকিন সারিসুরি (২০০৯) এবং হাড় কিপটে (২০০৮) অন্যতম। ১৯৬০ সালের ২৪ শে জানুয়ারি,লাভলু জন্মগ্রহণ এবং বেড়ে উঠেন বাংলাদেশের বর্তমান খুলনা বিভাগের অন্তর্গত কুষ্টিয়া জেলার জুগিয়া গ্রামে। ১৯৭৯ সালে লাভলু বাংলাদেশের রাজধানী ঢাকায় চলে আসেন এবং আরণ্যক নাট্যদলে থিয়েটারে যোগদান করেন। এখানে তিনি ১৯৮৫ সাল পর্যন্ত মঞ্চ নাটকে অভিনয় করেন যদিও তার ইচ্ছা ছিল অন্য কিছু করার। বাংলাদেশ টেলিভিশনের (বিটিভি) নিজস্ব প্রোডাকশনে কাজ শুরু হওয়ার পর, তিনি বেশ কিছু ধারাবাহিক নাটকে অভিনয় করেন কিন্তু তিনি সুখ্যাতি অর্জন করতে পারেন নি। ১৯৯০ এর প্রথম দিকে, তিনি অন্যরকম কাজ শুরু করেন এবং চিত্রগ্রাহক হিসেবে কাজ শুরু করেন। ১৯৯৭ সালে, ছয় বছর ধরে চিত্রগ্রাহকের কাজ করার পর, তিনি পরিচালক হিসেবে নিজেকে খুজে পাওয়ার লক্ষ্য দেখতে পান। ১৯৯৭ সাল থেকে ২০০৪ সালের মধ্যে, লাভলু আট থেকে নয়টি টেলিভিশন চলচ্চিত্র পরিচালনা করেন। এর মধ্যে দ্বিচক্রযান (১৯৯৭),গহরগাছি (১৯৯৭),একজন আয়নাল লস্কর (১৯৯৯),আধুলী (২০০২) এবং ঘর (২০০২) উল্লেখযোগ্য । তার এই কাজগুলো সমালোচকদের প্রশংসা অর্জন এবং কিছু চলচ্চিত্র বিভিন্ন পুরস্কার জয়লাভ করে। ২০০৪ সাল থেকে, লাভলু অনেক ধরনের ধারাবাহিক টেলিভিশন নাটকে পরিচালনা এবং অভিনয় করেছেন। রঙের মানুষ (২০০৪) তার পরিচালিত প্রথম ধারাবাহিক। এই নাটকের সফলতার পর, তিনি আরো কিছু ধারাবাহিক নাটক নির্মাণ করেন। তারপর থেকে তিনি টেলিভিশন ধারাবাহিক পরিচালনা এবং অভিনয় করে আসছেন। এর মধ্যে অন্যতম দুইটি হল, ভবের হাট (২০০৭) এবং ঘর কুটুম (২০০৮)। উভয় ধারাবাহিকেই অভিনয় করেছেন চঞ্চল চৌধুরী এবং মোশাররফ করিম। ধারাবাহিক নাটকের মধ্যে তিনি অনেক টেলিভিশন চলচ্চিত্রে অভিনয় এবং পরিচালনা করেন। যেমন, গরুচোর (২০০৭),পত্র মিতালী (২০০৭),স্বপ্নের বিলাত (২০০৭),ঢোলের বাদ্য (২০০৮),পাত্রী চাই (২০০৯) এবং ওয়ারেন (২০০৯)। তিনি এই নাটকগুলোতে সফলতা এবং পরিচিতি লাভ করেন। [স্পষ্টকরণ প্রয়োজন] টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার Nation, The New। "Salauddin Lavlu's birthday today"। The New Nation (ইংরেজি ভাষায়)। ২০২২-১১-২৮ তারিখে মূল থেকে আর্কাইভ করা। সংগ্রহের তারিখ ২০২২-০৬-০৪।  Shazu, Shah Alam (২০১৮-০৭-০৩)। ""Low budgets are the biggest obstacle for the television industry""। The Daily Star (ইংরেজি ভাষায়)। সংগ্রহের তারিখ ২০২২-০৬-০৪।  Manir, Sabira (২৮ অক্টোবর ২০০৪)। "Ranger Manush comes to the big screen"। The Daily Star। ১৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  "প্রদান করা হলো 'ট্র্যাব অ্যাওয়ার্ড'"। বাংলানিউজটোয়েন্টিফোর.কম। ২৪ এপ্রিল ২০১২। সংগ্রহের তারিখ ১৬ মে ২০২০।  ইন্টারনেট মুভি ডেটাবেজে সালাহউদ্দিন লাভলু (ইংরেজি)
পারস খড্‌কা

পারস খড্কা (নেপালি: पारस खड्का; জন্ম: ২৪ অক্টোবর, ১৯৮৭) নেপালি বংশোদ্ভূত প্রথিতযশা ক্রিকেটার। ডানহাতি ব্যাটসম্যান ও ডানহাতি মিডিয়াম ফাস্ট-বোলার হিসেবে ২০০৪ সাল থেকে তিনি নেপাল জাতীয় ক্রিকেট দলে খেলছেন। তার নেতৃত্বে নেপাল দল ২০১০ সালে আইসিসি বিশ্ব ক্রিকেট লীগের পঞ্চম বিভাগে শিরোপা জয় করে। ফলে দলটি ২০১০ সালের আইসিসি বিশ্ব ক্রিকেট লীগের চতুর্থ বিভাগে খেলার যোগ্যতা অর্জন করে। এরফলে তিনি নেপালের ক্রিকেট ইতিহাসে সবচেয়ে সফলতম ক্রিকেটারের মর্যাদা পান। এরপর তার দল আইসিসি বিশ্ব ক্রিকেট লীগের চতুর্থ বিভাগে শিরোপা জয় করে তৃতীয় বিভাগে উত্তীর্ণ হয়। এ সাফল্যে তার দল নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাই-পর্বে খেলার যোগ্যতা অর্জন করেছিল। বিবিসি’র সাথে এক সাক্ষাৎকারে পারস নেপাল ক্রিকেট দলের নিয়ন্ত্রক সংস্থা নেপাল ক্রিকেট সংস্থা (সিএএন)’র স্বেচ্ছাচারী মনোভাবের জন্য সমালোচনা করেন। তার মতে, সংস্থার পেশাদার মনোবৃত্তি গ্রহণে আগ্রহের অভাব রয়েছে ও বড়ধরনের প্রাতিষ্ঠানিক চুক্তিতে আবদ্ধ হচ্ছে না। ক্রিকেটের পাশাপাশি ফুটবল খেলায় আগ্রহ রয়েছে খড্কার। তিনি লিভারপুল ফুটবল ক্লাবের একনিষ্ঠ সমর্থক। এ দলের অধিনায়ক স্টিভেন জেরার্ডকে তিনি তার আদর্শ হিসেবে মানেন। বিদ্যালয়ে অধ্যয়নকালীন সময়ে বাস্কেটবল খেলায়ও অংশগ্রহণ করেছেন তিনি। Cricinfo profile CricketArchive profile Teams played for by Paras Khadka at CricketArchive Player Profile ওয়েব্যাক মেশিনে আর্কাইভকৃত ২১ মার্চ ২০১৪ তারিখে of Paras Khadka from cricketingnepal.com "Nepal VS Malaysia ACC T20 Trophy Kuwait Oil Company Hubara Ground, Ahmadi City (27 Oct 2007)"। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।  "cricketingnepal.com Nepal VS Malaysia ACC T20 Trophy (27 Oct 2007)"। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।  অধিনায়ক নেপাল জাতীয় ক্রিকেট দল ২০১০ এশিয়ান গেমসে ক্রিকেট ২০১৫ নেপাল ক্রিকেট দলের নেদারল্যান্ডস সফর Paras Khadka - Cricinfo Paras Khadka - Cricketarchive
গোলাম মোহাম্মদ দস্তগীর টিটো

গোলাম মোহাম্মদ দস্তগীর টিটো বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের কলমা গ্রামে পাক বাহিনীর সাথে এক সম্মুখ যুদ্ধে শাহাদাত বরণ করেন। তাকে সাভার ডেইরি ফার্মের মূল ফটকের পাশে (জাহাঙ্গীরনগর বিশ্ববিদ্যালয়ের মূল ফটকের বিপরীত পাশে) কবর দেয়া হয়েছে। গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা। গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানি হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন। "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৩।
রত্না ঘোষাল

রত্না ঘোষাল (English: Ratna Ghoshal) ভারতীয় একজন জনপ্রিয় অভিনেত্রী। তিনি প্রধানত পার্শ্বঅভিনেত্রী হিসেবেই অভিনয় করেন। তিনি রাজা রামমোহন চলচ্চিত্রে অভিনয়ের মাধ্যমে এই জগতে পা রাখেন। তিনি পঞ্চাশটিরও বেশি চলচ্চিত্রে অভিনয় করেন। পিতা গোপাল চন্দ্র ঘোষাল ও মাতা আশালতা ঘোষালের মেয়ে রত্না ঘোষাল। দি একাডেমি স্কুল থেকে তিনি উচ্চমাধ্যমিক পাস করেন। ১৯৮০ সালে তিনি একটি নর্তক গোষ্ঠী নিয়ে আমেরিকা ও কানাডা গিয়েছিলেন। তিনি প্রযোজক সুশীল দাসকে বিয়ে করেন। বিয়ের আগে অভিনেতা-পরিচালক সত্য বন্দ্যোপাধ্যায়ের সাথে তার অত্যন্ত সুসম্পর্ক ছিল। বিজয় বসু পরিচালিত রাজা রামমোহন তার প্রথম অভিনীত চলচ্চিত্র। মুখ্য ভূমিকায় অভিনয়ের আগে তিনি ১৯৬৭ সালে দেবী তীর্থ কামরুপ কামাখ্যা ও কেদার রাজা চলচ্চিত্রদ্বয়ে অভিনয় করেন। পান্না হীরে চুনি চলচ্চিত্রে তিনি প্রথম মুখ্য ভূমিকায় অভিনয় করেন। ১৯৮৯ সালে তিনি ইউনিফোকাস নামের একটি প্রযোজনা প্রতিষ্ঠান প্রতিষ্ঠা করেন। প্রতিষ্ঠানটি অনেক বাংলা ও হিন্দি ধারাবাহিক নির্মাণ করে। অচেনা অতিথি (১৯৭৩) মৌচাক (১৯৭৪) রাগ অনুরাগ (১৯৭৫) স্বয়ংসিদ্ধা (১৯৭৫) ঘটকালি (১৯৭৯) ছোট বউ (১৯৮৮) দেনা-পাওনা (১৯৮৮) সতী (১৯৮৯) চন্দনীড় (১৯৮৯) হাউস অফ মেমোরিজ (২০০০) অন্তর্মহলঃ ভিউজ অফ ইনার চেম্বার (২০০৫) রিফিউজি (২০০৬) আজব প্রেম এবং (২০১১) "Ratna Ghoshal Biography"। ৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।  "Ratna Ghoshal IMDb"।  ইন্টারনেট মুভি ডেটাবেজে রত্না ঘোষাল (ইংরেজি)
টিটো

টিটো বলতে নিম্নের যেকোনো ব্যক্তিকে নির্দেশ করা হতে পারে - ইয়োসাপ ব্রজ টিটো, ইয়ুগোস্লাভিয়ার প্রতিষ্ঠাতা রাষ্ট্রপতি গোলাম মোহাম্মদ দস্তগীর টিটো, বাংলাদেশের কিশোর মুক্তিযোদ্ধা টিটো ভিলানোভা, ফুটবল ক্লাব বার্সেলোনার বর্তমান ম্যানেজার এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মোহিত শর্মা

মোহিত মহীপাল শর্মা (হিন্দি: मोहित शर्मा; জন্ম: ১৮ সেপ্টেম্বর, ১৯৮৮) হরিয়ানা রাজ্যের বল্লভগড় এলাকায় জন্মগ্রহণকারী ভারতীয় ক্রিকেটার। ডানহাতি মিডিয়াম-ফাস্ট বোলার হিসেবে ভারত ক্রিকেট দলে খেলছেন। পাশাপাশি হরিয়ানার হয়ে ভারতের প্রথম-শ্রেণীর ক্রিকেটে অংশগ্রহণ করছেন। বিশ্বের সুপরিচিত পেস বোলিং কোচ ইয়ান পন্টের নির্দেশনায় শর্মা ২০১২-১৩ মৌসুমে রঞ্জি ট্রফিতে ৭ খেলায় ২৩ গড়ে ৩৭ উইকেট লাভ করেছিলেন। এরপর ২০১৩ মৌসুমে ইন্ডিয়ান প্রিমিয়ার লীগে চেন্নাই সুপার কিংসের সাথে চুক্তিবদ্ধ হন। ঐ মৌসুমে তিনি ২০ উইকেট লাভ করেন ১৫ খেলায়। সাধারণতঃ তিনি পাওয়ারপ্লে সময়কালীন বোলিং করেন। জিম্বাবুয়ে সফরে অনুষ্ঠিত ৪র্থ একদিনের আন্তর্জাতিকের মাধ্যমে তার ওডিআই অভিষেক ঘটে। খেলায় তিনি মিতব্যয়ী বোলিং করেন। উদ্বোধনী ব্যাটসম্যান সিকান্দার রাজাকে তার ৪র্থ ওভারে আউট করে প্রথম উইকেট লাভ করেন। সন্দ্বীপ পাতিলের পর তিনি হচ্ছেন দ্বিতীয় ভারতীয় ক্রিকেটার যিনি অভিষেকেই ম্যান অব দ্য ম্যাচের পুরস্কার লাভ করার গৌরব অর্জন করতে পেরেছেন। Records / Ranji Trophy, 2012/13 / Most wickets Chennai Super Kings sign five uncapped bowlers Derek Abraham (২ আগস্ট ২০১৩)। "Mohit Sharma becomes second Indian after Sandeep Patil to be adjudged man of the match on ODI debut"। dna। সংগ্রহের তারিখ ২ আগস্ট ২০১৩।  Dwaipayan Datta (১ আগস্ট ২০১৩)। "Mohit Sharma makes his mark for India straight up"। The Times of India। সংগ্রহের তারিখ ২ আগস্ট ২০১৩।  রোহিত শর্মা ভারত জাতীয় ক্রিকেট দল ২০১৪ আইসিসি বিশ্ব টুয়েন্টি২০ মোহিত শর্মা - ক্রিকইনফো মোহিত শর্মা - আইপিএল২০.কম ওয়েব্যাক মেশিনে আর্কাইভকৃত ১৪ মার্চ ২০১৪ তারিখে
মুকুল নিকেতন উচ্চ বিদ্যালয়, ময়মনসিংহ

মুকুল নিকেতন উচ্চ বিদ্যালয় হচ্ছে বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ময়মনসিংহ সদর উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৭০ সালে বিদ্যালয়টি প্রতিষ্ঠা করেন অধ্যক্ষ আমীর আহাম্মদ চৌধুরী রতন ও ময়মনসিংহ জেলা মুকুল ফৌজ। বিদ্যালয়টি ময়মনসিংহ শহরের প্রাণ কেন্দ্রে ময়মনসিংহ রেলওয়ে স্টেশনের কাছে অবস্থিত ১০, মহারাজা রোডে শ্রী শ্রী কানাই মন্দিরের পাশে অবস্থিত। এতে বর্তমানে ছেলে এবং মেয়েদের পৃথক পৃথক ভবন রয়েছে। বিদ্যালয়টিতে ছেলেদের জন্য আবাসিক ব্যবস্থা আছে। ১৯৭০ সালে অধ্যক্ষ আমীর আহাম্মদ চৌধুরী রতন এর হাত ধরে বিদ্যালয়টি অসহায়, গরীব, দুস্থ ছেলে-মেয়েদের বিনা বেতনে শিক্ষাদানের মাধ্যমে তার পথ চলা শুরু করে। বিদ্যালয়টির সাথে যুক্ত আছে মুকুল ফৌজের একনিষ্ঠ কর্মীগণ। বিদ্যালয়টি প্রথম যাত্রা শুরু করে বাঁশের টালাইয়ের বেড়া দেয়া ছাউনির নিচে। কাল ক্রমে আজ সেখানে হাজার হাজার ছাত্র-ছাত্রীর পদচারণা। বিদ্যালয়টি অত্যন্ত শৃঙ্খলার মধ্য দিয়ে শুরু থেকে পরিচালিত হয়ে আসছে। যার মূল কারিগর হচ্ছেন বিশিষ্ট শিক্ষাবিদ, ক্রীড়া ও সাংস্কৃতিক ব্যক্তিত্ব অধ্যক্ষ আমীর আহাম্মদ চৌধুরী রতন। বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম।এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম। বিদ্যালয়টির বিভিন্ন ক্ষেত্রে রয়েছে জাতীয় পুরস্কার। Islam, Aminul (২৯ সেপ্টেম্বর ২০০৭)। "Mukul Niketan High School"। Star Insight। The Daily Star। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-০১-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মারইয়াম জাকারিয়া

মারইয়াম জাকারিয়া (ফার্সি: مریم زکریا) একজন ইরানি মডেল, অভিনেত্রী এবং নৃত্যশিল্পী, যিনি বলিউড এবং দক্ষিণ ভারতীয় চলচ্চিত্রে অভিনয় করেন। তিনি এজেন্ট বিনোদ (২০১২) চলচ্চিত্র এবং প্রাপ্তবয়স্ক কমেডি গ্র্যান্ড মাস্তি (২০১৩) চলচ্চিত্রের জন্যে পরিচিত। মারইয়াম জাকারিয়া সুইডেনে মডেল, নৃত্যশিক্ষক ও নৃত্য পরিকল্পনাকার হিসেবে কাজ করতেন। তিনি বলিউডে একটি নৃত্য স্কুল প্রতিষ্ঠা করেন। দি ইন্দিস্ক ডান্স স্টুডিও সুইডেনে প্রথম নৃত্য স্কুল ছিল। তিনি ২০০৯ সালে বলিউডে কাজ করার জন্য মুম্বাই শহরে চলে আসেন। বিভিন্ন টেলিভিশন বিজ্ঞাপনের মডেল হিসেবে তিনি কাজ করা শুরু করেন। তার সবচেয়ে উল্লেখযোগ্য বিজ্ঞাপনচিত্রগুলো হচ্ছে সেট ওয়েট এবং লেইজ। তিনি ইমরান খানের সাথে কোকাকলার একটি বিজ্ঞাপনচিত্রে অভিনয় করেন। তামিল চলচ্চিত্র পরিচালক সুন্দারা চিদাম্বারাম পিল্লাই ইউটিউবে জাকারিয়ার নাচ দেখে তাকে নাগারাম(২০১০) ছবিতে আইটেম হিসেবে স্বাক্ষর করান। ১০০% লাভ ছবিতে দিয়ালো দিয়ালো গানটি তাকে বলিউডে সফলতা এনে দেয়। তিনি তেলুগু ছবি মাদাথা কাজা(২০১১) ছবিতে আল্লারি নরেশের পাশাপাশি নেতৃস্থানীয় অভিনেত্রীর ভূমিকায় অভিনয় করেন এবং অর্জুনা ছবিতে নেতৃস্থানীয় অভিনেত্রী হিসাবে অভিনয় করেন। ২০১২ সালে তিনি মুয়াযযাম বেগের পরিচালিত সাদ্দা আড্ডা ছবিতে দিল্লি কি বিল্লি গানে অভিনয় করেন। সাইফ আলী খানের ছবি এজেন্ট ভিনোদে তিনি ফারহা নামে কারীনা কাপুর এর পাশাপাশি দিল মেরে মুফত কা গানে অভিনয় করেন যা তাকে বলিউডে খ্যাতি এনে দেয়। একই বছরে তিনি ইন্দ্র কুমারের গ্র্যান্ড মাস্তি ছবিতে আফতাব শিভদাসানির বিপরীতে অভিনয় করেন। ছবিটি ১৩ই সেপ্টেম্বর, ২০১২ মুক্তি পায়। গ্র্যান্ড মাস্তি বলিউডের এ সার্টিফিকেট (শুধুমাত্র প্রাপ্তবয়স্কদের জন্য) প্রাপ্ত ব্যবসাসফল ছবি যা পরবর্তীতে বলিউডের ১০০ কোটি ক্লাবে জায়গা করে নেয়। ছবিটি ভারতীয় বক্স অফিস সুপারহিট হিসেবে ঘোষণা করে। তিনি ২০১২ সালে হিন্দু ধর্মে ধর্মান্তরিত হয়ে কোরিওগ্রাফার অরবিন্দ ঠাকুরকে বিয়ে করেছিলেন। ২০১৩ সালে তাদের এক ছেলে আর্য ঠাকুর জন্ম নেয়। "Swedish Sizzle"। India Today। ৩০ এপ্রিল ২০১১। সংগ্রহের তারিখ ১৩ অক্টোবর ২০১১।  "Set Wet commercial girl Mushtaq Ahmed in Tollywood"। Deccan Chronicle। ২৯ সেপ্টেম্বর ২০১১। ৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১১।  Itsy bitsy – Balancing act ওয়েব্যাক মেশিনে আর্কাইভকৃত ১৯ জুলাই ২০১২ তারিখে}} Sizzling item number in Nagaram ওয়েব্যাক মেশিনে আর্কাইভকৃত ২২ জানুয়ারি ২০১৪ তারিখে. Sify.com (2010-11-17). Retrieved on 2012-03-30. Where are all the item girls? – Times Of India ওয়েব্যাক মেশিনে আর্কাইভকৃত ২০১৩-১০-২৩ তারিখে. Articles.timesofindia.indiatimes.com (2010-12-19)}} The girl who follows her dreams ওয়েব্যাক মেশিনে আর্কাইভকৃত ২৩ ফেব্রুয়ারি ২০১২ তারিখে. Postnoon. Retrieved on 2012-03-30. "Swedish Model Dances To Dilli Ki Bill"। NDTV Movies। ২০ এপ্রিল ২০১১। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১১।  "I Decided To Have A Baby After Grand Masti! – Maryam Zakaria"। ২০১৪-১১-০৭। সংগ্রহের তারিখ ২০২১-০৪-০৭।  "Maryam Zakaria with son Aryan Thakur arrives at Isana Kapoor's birthday party in Mumbai on November 12, 2017 - Photogallery"। photogallery.indiatimes.com। সংগ্রহের তারিখ ২০২১-০৬-০৪।  ইন্টারনেট মুভি ডেটাবেজে মারইয়াম জাকারিয়া (ইংরেজি) টুইটারে মারইয়াম জাকারিয়া
বিমল মুখোপাধ্যায়

বিমল মুখোপাধ্যায় (১৯০৩–১৯৮৭) প্রথম বাঙালি তথা প্রথম ভারতীয় ভূপর্যটক ছিলেন, যিনি ১৯২৬ থেকে ১৯৩৭ সাল পর্যন্ত বিশ্বের প্রায় সমস্ত মহাদেশ একটি সাইকেলে করে ভ্রমণ করেছিলেন। তিনি পরবর্তীকালে তার অভিজ্ঞতা নিয়ে দু চাকায় দুনিয়া নামে একটি বই লেখেন। বিমল মুখোপাধ্যায়ের জন্ম ১৯০৩ সালে বর্তমান উড়িষ্যার গঞ্জাম জেলায় ৷ তাঁর পৈতৃক বাসস্থান ছিল অধুনা পশ্চিমবঙ্গের রাজধানী কোলকাতার বিখ্যাত পটলডাঙা স্ট্রীটে ৷ ১৯২৬ খ্রিষ্টাব্দের ১২ই ডিসেম্বর অশোক মুখোপাধ্যায়ের নেতৃত্বে বিমল মুখোপাধ্যায়, আনন্দ মুখোপাধ্যায় ও মণীন্দ্র ঘোষ কলকাতা শহরের টাউন হল থেকে চারটি সাইকেলে করে বিশ্বভ্রমণের জন্য যাত্রা করেন। তারা বিবেকান্দ সেতু পেরিয়ে চন্দননগর, বর্ধমান, রাঁচি, বেনারস, এলাহাবাদ হয়ে দিল্লি পৌঁছন। দিল্লিতে তারা বিদেশযাত্রার অনুমতিপত্র লাভ করে আলোয়ার, জয়পুর, গোয়ালিয়র, ভরতপুর, দুঙ্গারগড় ও প্রতাপগড়ের রাজাদের আমন্ত্রণ রক্ষা করেন। সেখান থেকে তারা আজমির, উদয়পুর হয়ে যোধপুর যান। যোধপুর থেকে তারা থর মরুভূমির মধ্য দিয়ে দুই মাস ধরে যাত্রা করে হায়দ্রাবাদ ও করাচি পৌঁছন। করাচি থেকে বি আই কোম্পানীর জাহাজে করে বাসরা পৌছে সেখান থেকে মরুভূমির পথে তারা বাগদাদ হয়ে সিরিয়ায় প্রবেশ করেন। বিশ্বভ্রমনের কাহিনী গুলি লিপিবদ্ধ করে রাখতে বিমল মুখোপাধ্যায়ের মা তাকে উতসাহিত করেন। রামনাথ বিশ্বাস বিমল দে দুচাকায় দুনিয়া, বিমল মুখার্জি, স্বর্ণাক্ষর প্রকাশনী প্রাইভেট লিমিটেড, কলকাতা, ২০০৬, পৃ. ৩১৮ দু চাকায় দুনিয়া, বিমল মুখোপাধ্যায়, প্রকাশক - স্বর্ণাক্ষর প্রকাশনী প্রাইভেট লিমিটেড, ২৯/১-এ, ওল্ড বালিগঞ্জ সেকেন্ড লেন, কলকাতা-১৯, প্রথম সংস্করণ, জানুয়ারী ১৯৯৮, আইএসবিএন ৮১-৮৬৮৯১-১৬-১
কাতাকানা

কাতাকানা (カタカナ) জাপানি ভাষার ৩টি ব্যবহারিত লিপি থেকে ১টি ব্যবহারিত শব্দলিপি। কাতাকানা লিপিটি হিরাগানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়, এবং কখনো কখনো জোর দেওয়া জন্য কাঞ্জি বা হিরাগানাকেও প্রতিস্থাপন করে। ইতিহাসে কাতাকানার অক্ষরগুলি পুরুষালী হিসেবে গণ্য করা হত। কাতাকানা বৌদ্ধ সন্ন্যাসী দ্বারা প্রারম্ভিক হেইআন্ কালের মধ্যে উন্নত হয়েছিল মান্'য়ৌগানা আক্ষর থেকে। উদাহরণস্বরূপ, কাতাকানা লিপির কা カ মান্'য়ৌগানা কিপির কা 加 অক্ষরের বাম দিকের সম্প্রসারণে তৈরি। নিচের চিত্রে জড়ানো লিপির দ্বারা মান্'য়ৌগানা থেকে কাতাকানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য কাতাকানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ। কাতাকানার জনপ্রিয়তা প্রাথমিকভাবে শুধু পুরুষদের মধ্যে ছিল, তাই একসময়ে কাতাকানা লিপিটিকে পুরুষালী হিসেবে গণ্য করা হত। ১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়। বর্তমানের আধুনিক জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়। ইতিহাসে জাপান অন্যান্য দেশের উপর যখন শাসিত ছিল, তখন জাপানের ৩টি লিপি থেকে শুধু কাতাকানা লিপিটি কিছু ভাষা দ্বারা গৃহীত করা হয়, আজ পর্যন্ত কাতাকানা লিপির ব্যবহার পালাউ ভাষা, ওকিনাওয়া ভাষা এবং আইনু ভাষাতে হয়। কাতাকানা লিপিতে ৪৮টি অক্ষর গঠিত: ৫টি একবচন স্বরঅক্ষর ৪৫টি শব্দঅক্ষর (ব্যঞ্জন-স্বরের মিশ্রণ), যাতে: ৯টি ব্যঞ্জনশব্দ ৫টি একবচন স্বরশব্দের সঙ্গে যুক্ত, যার মধ্যে: ৩টি (ইয়ি / 𛀀), (ৱু (উ/ওয়ু) / ヴ), (ইয়ে / 𛀁) অব্যবহৃত। ১টি (ন্ / ン) একবচন ব্যঞ্জনঅক্ষর Thomas E. McAuley (2001) Language change in East Asi4>a. Routledge. আইএসবিএন ০৭০০৭১৩৭৭৮. p. 90 Japanese katakana (Omniglot.com) NHK Bangla - সহজে জাপানি
১৩ বৈশাখ

১৩ বৈশাখ বাংলা বর্ষপঞ্জি অনুসারে বছরের ১৩ তম দিন। বছর শেষ হতে আরো ৩৫২ দিন (অধিবর্ষে ৩৫৩ দিন) বাকি রয়েছে।
ইয়ানা গুপ্তা

ইয়ানা সেন গুপ্তা (Jana Synková) মুম্বাইয়ের একজন চেক মডেল ও অভিনেত্রী। তিনি চেক প্রজাতন্ত্রের নাগরিক। তিনি লেখিকা হিসেবে হাউ টু লাভ ইওর বডি অ্যান্ড গেট দা বডি ইউ লাভ নামে একটি বই লিখেছেন। বাগান ও পার্ক স্থাপত্যের উপর স্নাতক হওয়ার পর তিনি জাপান গিয়েছিলেন। সেখানে তিনি বেশ কিছু দিন মডেলিং এর সাথে জড়িত ছিলেন। তার প্রবল কর্ম উদ্দীপনা তাকে ভারতে নিয়ে আসে। ভারতে এসে তিনি সত্যাকাম গুপ্তার প্রেমে পড়েন ও তাকে বিয়ে করেন। পরবর্তীতে তিনি তার পদবী পরিবর্তন করেন এবং পুনেতে (মহারাষ্ট্র, ভারত) বাস করা শুরু করেন। বিয়ের পর তিনি মুম্বাইয়ে লিমকা, এমটিভি ল্যাকমির সাথে মডেলিং অব্যাহত রাখেন। দাম ছবির একটি আইটেম গানের মাধ্যমে তিনি বলিউডে যাত্রা শুরু করেন। তিনি ২০০১ সালে সত্যাকাম গুপ্তাকে বিয়ে করেন ও ২০০৫ সালে তাদের বিবাহবিচ্ছেদ হয়। তার প্রধান শখগুলো হচ্ছে গীটার বাজানো, নৃত্য, বাঁশি বাজানো, স্বাস্থ্য, ফিটনেস, অ্যারোবিক্স ও কম্পিউটার। তিনি নিরামিষাশী। স্থানীয় চেক ভাষা ছাড়াও তিনি স্প্যানিশ, জাপানি, ইংরেজি এবং অল্প হিন্দি ও উর্দু জানেন। "Yana Gupta"। Whole Celebs Fact। ২০১৬-০৩-১০। ২০১৬-০৯-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৩।  "Czech-mate time ওয়েব্যাক মেশিনে আর্কাইভকৃত ১০ মার্চ ২০০৪ তারিখে." The Hindu. Monday 19 January 2004. Retrieved on 17 February 2009. {{সংবাদ উদ্ধৃতি|ইউআরএল=http://articles.timesofindia.indiatimes.com/2010-08-30/india/28302504_1_employment-visa-tourist-visa-uk-citizen |title=Working in Bollywood for years, but shy of citizenship? - Times Of India |publisher=[[Indiatimes.com]] |date= 30 August 2010|accessdate=2011-06-21}} "Yana Gupta turns writer, pens book on health"। Ibnlive.com। ৮ ডিসেম্বর ২০১১। ১১ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০১২-০২-০৭।  . ইন্টারনেট মুভি ডেটাবেজে ইয়ানা গুপ্তা  (ইংরেজি)
স্ট্যানফোর্ড গ্র্যাজুয়েট স্কুল অব বিজনেস

স্ট্যানফোর্ড গ্র্যাজুয়েট স্কুল অব বিজনেস, যেটি স্ট্যানফোর্ড বিজনেস স্কুল, স্ট্যানফোর্ড জিএসবি অথবা জিএসবি নামে পরিচিত, স্ট্যানফোর্ড বিশ্ববিদ্যালয় এর পেশাদার অনুষদসমূহের মধ্যে অন্যতম। স্ট্যানফোর্ড জিএসবি এমবিএ, এমএসএক্স এবং পিএইচডি ডিগ্রি প্রদান করে। ইউএস নিউজ এবং ওয়ার্ল্ড রিপোর্ট অনুসারে এটি মার্কিন যুক্তরাষ্ট্রের ১ নম্বর বিজনেস স্কুল। ১৯২৫ সালে এটি প্রতিষ্ঠিত হয়। এমবিএ এবং এমএসএক্স প্রোগ্রামের মধ্যে পার্থক্য স্ট্যানফোর্ড জিএসবি অন্যান্য শীর্ষস্থানীয় বিজনেস স্কুলের সাথে সম্পর্ক আছে। এটি হার্ভার্ড বিজনেস স্কুল এর সাথে কিছু এক্সিকিউটিভ শিক্ষা কর্মসূচী পরিচালিত করে। এটি এমআইটি স্লোন স্কুল অব ম্যানেজমেন্ট এবং লন্ডন বিজনেস কুল এর সাথে স্লোন ফেলো কর্মসূচী সমন্বয় করে। স্টিভ বলমার জন ফিট্‌জেরাল্ড কেনেডি বিনোদ খোসলা As of November 2009 Our Mission from the school's official website "Stanford MSx"। সংগ্রহের তারিখ জানুয়ারি ৬, ২০১৩।
জেমস অ্যাটকিনসন

জেমস জন অ্যাটকিনসন (ইংরেজি: James Atkinson; জন্ম: ২৪ আগস্ট, ১৯৯০) হংকংয়ে জন্মগ্রহণকারী বিশিষ্ট আন্তর্জাতিক ক্রিকেটার। হংকং জাতীয় ক্রিকেট দলের অন্যতম খেলোয়াড় ও সাবেক অধিনায়ক। দলে তিনি মূলতঃ উইকেট-রক্ষকের দায়িত্ব পালন করে থাকেন। এরপূর্বে হংকংয়ের অনূর্ধ্ব-১৯ দলে হংকংয়ের প্রতিনিধিত্ব করেছেন জেমস অ্যাটকিনসন। তার পিতা স্টিভ অ্যাটকিনসন মাইনর কাউন্টিজে ক্রিকেট খেলেছেন ও একটি প্রথম-শ্রেণীর ক্রিকেটসহ বেশ কয়েকটি লিস্ট এ ক্রিকেটে অংশ নিয়েছেন। ২০১০ সালের আইসিসি অনূর্ধ্ব-১৯ ক্রিকেট বিশ্বকাপের জন্য মনোনীত হয়েছিলেন। ১৯৯০-এর দশকে জন্মগ্রহণকারী অ্যাটকিনসন একমাত্র খেলোয়াড় হিসেবে তিনি একদিনের আন্তর্জাতিকে খেলছেন। ২০১৪ সালে বাংলাদেশে অনুষ্ঠিত বিশ্ব টুয়েন্টি২০ ক্রিকেটে হংকং দলকে তাদের প্রথম বৈশ্বিক প্রতিযোগিতায় নেতৃত্ব দেন। গ্রুপ পর্বের সর্বশেষ খেলায় স্বাগতিক দলকে নাটকীয়ভাবে ২ উইকেটের ব্যবধানে জয়ে অংশ নেন। ঐ প্রতিযোগিতায় অন্য দুই খেলায় হংকং পরাজিত হয়েছিল। এছাড়াও, চট্টগ্রামে অনুষ্ঠিত খেলায় আফগানিস্তানের বিপক্ষে নিজস্ব সর্বোচ্চ ৩১ রান তোলেন ৩০ বল খেলে। মে, ২০১৫ সালে ধারাবাহিক ক্রীড়াশৈলী উপস্থাপনে ব্যর্থ হওয়ায় তাকে অধিনায়কত্ব থেকে পদত্যাগ করতে হয়। নামিবিয়ার বিপক্ষে টুয়েন্টি২০ খেলায় ৫৯ রানে জয় পায় তার দল। খেলায় তিনি ৩৭ বলে অপরাজিত ৬৪ রান তোলেন। তা স্বত্ত্বেও তিনি এ সিদ্ধান্ত নেন। হংকংয়ের সর্বাপেক্ষা সফল খেলোয়াড় হিসেবে বাংলাদেশের বিপক্ষে জয়সহ সাড়ে তিন বছরের ব্যবধানে দলকে ওডিআই মর্যাদা এনে দেন তিনি। "Player Profile: Jamie Atkinson"। Cricinfo। সংগ্রহের তারিখ ২০১০-০১-১৭।  Jamie Atkinson steps down as Hong Kong captain তানভীর আফজাল হংকং জাতীয় ক্রিকেট দল ২০১০ এশিয়ান গেমসে ক্রিকেট ২০১৬ আইসিসি বিশ্ব টুয়েন্টি২০ ক্রিকেটআর্কাইভে জেমস অ্যাটকিনসন (সদস্যতা প্রয়োজনীয়) (ইংরেজি) ইএসপিএনক্রিকইনফোতে জেমস অ্যাটকিনসন (ইংরেজি)
এমআইটি স্লোন স্কুল অব ম্যানেজমেন্ট

এমআইটি স্লোন স্কুল অব ম্যানেজমেন্ট হলো ম্যাসাচুসেট্‌স ইনস্টিটিউট অফ টেকনোলজির বিজনেস স্কুল। এটি ব্যাচেলর্স, মাস্টার্স এবং ডক্টরাল প্রোগ্রাম পরিচালিত করে। এর সর্ববৃহৎ প্রোগ্রাম হলো পূর্ণকালীন এমবিএ। এটি অন্য যেকোনো এমবিএ প্রোগ্রামের চেয়ে বেশি বিষয়ে ১ নম্বর র‍্যাংকধারী। এটি নতুনত্বে এবং উদ্ভাবনে গুরুত্ব প্রদান করে। বিশ্বের অনেক ম্যানেজমেন্ট এবং ফাইন্যান্স তত্ত্ব এখানেই আবিষ্কার হয়েছে। রবার্ট সলো পল স্যামুয়েলসন কোফি আন্নান অলিভার উইলিয়ামসন
খুররম খান

খুররম খান (জন্ম: ২১ জুন, ১৯৭১) পাকিস্তানের মুলতানে জন্মগ্রহণকারী পেশাদার ক্রিকেটার। আন্তর্জাতিক ক্রিকেটে সংযুক্ত আরব আমিরাত ক্রিকেট দলের অন্যতম সদস্য তিনি। এছাড়াও তিনি দলের অধিনায়কের দায়িত্ব পালন করেছেন। ২০০১ সাল থেকে তিনি সংযুক্ত আরব আমিরাতের দলের সদস্যরূপে আছেন। ক্রিকেট খেলায় তিনি মূলতঃ বামহাতি ব্যাটসম্যান ও লেফট-আর্ম স্লো অর্থোডক্স বোলিং করে থাকেন। কানাডায় অনুষ্ঠিত দুই সপ্তাহব্যাপী ২০০১ সালের আইসিসি ট্রফিতে দলের পক্ষে ৮ খেলায় সর্বাধিক ৬০.৭৫ রান গড়ে ২৪৩ রান সংগ্রহ করেছিলেন। রোল্যান্ড লেফেব্রে ও সোরেন ভেস্টারগার্ডের পর তৃতীয় সর্বোচ্চ উইকেট সংগ্রহকারীর ভূমিকায় অবতীর্ণ হন। তিনি ৯৫ ওভার বোলিং করে ১৯ উইকেট লাভ করেন ১৩.৫২ রান গড়ে। তার এ অসামান্য ক্রীড়ানৈপুণ্য প্রদর্শন করা স্বত্ত্বেও তার দল প্রতিযোগিতায় ৫ম স্থান অধিকার করায় ২০০৩ সালের বিশ্বকাপ ক্রিকেটে অংশগ্রহণের যোগ্যতা অর্জন করতে পারেনি। মার্চ, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় দলের অধিনায়করূপে মনোনীত হন। এরফলে তার দল ২০০৪ সালের আইসিসি চ্যাম্পিয়ন্স ট্রফিতে খেলার যোগ্যতা অর্জন করে। তার দল প্রতিযোগিতায় ৫ম স্থান দখল করলেও তিনি দলের সর্বোচ্চ উইকেট সংগ্রহকারী হন। ২০০৪ সালের এশিয়া কাপেও তিনি অধিনায়ক মনোনীত হয়েছিলেন। টেস্টখেলুড়ে ভারত ও শ্রীলঙ্কার বিপক্ষে প্রতিদ্বন্দ্বিতা করে পরাজিত হয় এবং গ্রুপ-পর্বে সর্বনিম্ন স্থান দখল করে। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য খুররমসহ ১৫-সদস্যের চূড়ান্ত তালিকা প্রকাশ করে। "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  ^ Dravid stars in Indian triumph by S Rajesh of Cricinfo, 16 July 2004 ^ Gunawardene stars at Dambulla by Amit Varma of Cricinfo, 17 July 2004 ^ Unavailability tests UAE resources an International Cricket Council media release from 20 October 2005 CricketArchive Player Oracle ইএসপিএনক্রিকইনফোতে খুররম খান (ইংরেজি) মোহাম্মদ তৌকির ২০১৪ আইসিসি বিশ্ব টুয়েন্টি২০ সংযুক্ত আরব আমিরাত জাতীয় ক্রিকেট দল